Նատալի Լիվեն

**Նատալի Մարի Դանիելա Լիվեն** (, ), հայտնի որպես տիկին դատավոր Լիվեն, Անգլիայի և Ուելսի Գերագույն դատարանի դատավոր, աշխատում է ընտանեկան գործերի բաժնում:

Սկսել է իրավաբանությամբ զբաղվել 1989 թվականից։ Որպես փաստաբան՝ Լիվենը մասնագիտացել է նախագծային և վարչական իրավունքի ոլորտում և 2006 թվականին նշանակվել է թագավորական փաստաբան։

## Վաղ կյանք
Հոր կողմից Լիվեններ ընտանիքի անգլիական ճյուղի ներկայացուցիչ, ծագումով Բալթյան գերմանացիներից, իսկ մոր կողմից՝ իռլանդական կաթոլիկ ծագում ունեցող Նատալի Լիվենը ծնվել է Ալեքսանդր Լիվենի և Վերոնիկա Էյլին Մերի (ծննդյան անունը՝ Մոնահան) Լիվենի ընտանիքում։ Նա Ելենա, Դոմինիկ, Անատոլ և Մայքլ Լիվենների քույրն է։

Նա կրթություն է ստացել Քեմբրիջի Թրինիթի Հոլում՝ 1986 թվականին ստանալով բակալավրի աստիճան, ապա փաստաբանական պրակտիկա է անցել Լոնդոնի Գրեյս Ինն քոլեջում։

## Գործունեություն
thumb|180px|Թագավորական դատարաններ

Լիվենը Գրեյս Իննի փաստաբանական գրասենյակ է հրավիրվել 1989 թվականին։ Նա միացել է Landmark Chambers-ին, իսկ ավելի ուշ՝ Blackstone Chambers-ին։ Մասնագիտացել է նախագծման և վարչական իրավունքի ոլորտում, 2006 թվականին նշանակվել է թագավորական փաստաբան, իսկ 2016 թվականին՝ Գերագույն դատարանի դատավորի տեղակալ։

2019 թվականի հունվարի 11-ին Լիվենը նշանակվել է Գերագույն դատարանի դատավոր և աշխատանքի անցել ընտանեկան գործերի բաժնում։ 2019 թվականի դեկտեմբերին նշանակվել է Բրիտանական կայսրության շքանշանի տիկին-կոմանդոր։

Նախքան դատավոր նշանակվելը, Լիվենը դա մեկնաբանել է այսպես․

1994-1998 թվականներին Լիվենը Լոնդոնի Քեմդեն քաղաքային խորհրդի Սոմերս Թաուն շրջանի Լեյբորիստական կուսակցության խորհրդի անդամ է եղել։

## Ուշագրավ դեպքեր
2019 թվականի հունիսին նախածննդյան կլինիկայի պատասխանատու Առողջապահության ազգային ծառայության միջնորդությամբ դատավոր Լիվենը դատարանում որոշում է կայացրել հղիության պարտադրված ընդհատման մասին նիգերիացի հղի մի կնոջ համար, որը մտավոր խնդիրներ է ունեցել։ Որոշումը կայացվել է հակառակ կնոջ կամքի՝ ելնելով նրա լավագույն շահերից։ Նա ասել է, որ վստահ չէ, թե այդ կինը հասկանում է՝ ինչ է նշանակում երեխա ունենալ, և որ «նա կցանկանար երեխա ունենալ այնպես, ինչպես կցանկանայիր գեղեցիկ տիկնիկ ունենալ»: Սակայն կնոջ մայրը, որին ներկայացրել է Ջոն ՄաքՔենդրիկը, հաջողությամբ բողոքարկել է այդ որոշումը Վերաքննիչ դատարանում։ Որոշումը չեղյալ է հայտարարվել դատավոր Քինգի, դատավոր Մաքքոմբի և դատավոր Ջեքսոնի կողմից, ընդ որում՝ Քինգը բացատրել է, որ «վերջիվերջո, ընդհանուր առմամբ, ապացույցները պարզապես բավարար չէին արդարացնելու Ա.Բ.-ի իրավունքների լուրջ խախտումն արդարացնելու համար, որը դրսևորվում էր առանց համաձայնության վաղաժամ հղիության ընդհատմամբ»։

2020 թվականի հունվարին Մանչեսթերի համալսարանի NHS Trust հիմնադրամի և կենսապահովման համակարգին միացված երեխայի ծնողների միջև իրավական վեճի ժամանակ դատավոր Լիվենը թույլ է տվել կենսապահովման սարքը անջատել՝ հիմք ընդունելով այն, որ երեխայի «ուղեղի ցողունը մահացած է», հետևաբար չուներ որևէ շահ, որը հնարավոր էր պաշտպանել։

2021 թվականի մարտին տիկին դատավոր Լիվենը պետք է քննարկեր, թե արդյոք սեռական դիսֆորիա ունեցող տրանսգենդեր դեռահասը, որը ցանկանում է շարունակել սեռական հասունացումը կանխող դեղամիջոցների ընդունումը, պե՞տք է դատարանի թույլտվությունը ստանա դրա համար։ Նա պարզել է, որ «... երեխայի անունից բուժմանը համաձայնություն տալու ծնողների իրավունքը շարունակում է պահպանվել նույնիսկ այն դեպքում, երբ երեխան իրավասու է որոշում կայացնելու համար՝  բացառությամբ այն դեպքերի, երբ ծնողները փորձում են չեղյալ համարել երեխայի որոշումը»։ Քանի որ ծնողներն ու դեռահասը համաձայնության են եկել, բուժումը պետք է շարունակվեր։

## Անձնական կյանք
1995 թվականին Լիվենն ամուսնացել է փաստաբան Ստյուարտ Մակդոնալդ Ռայթի հետ։ Նրանք ունեն երկու երեխա։

## Ծանոթագրություններ

## Արտաքին հղումներ
*"Nathalie Lieven QC", photoshelter.com

Կատեգորիա:Ապրող անձինք
Կատեգորիա:Փաստաբաններ